b'\n_START_ARTICLE_\nMcDonnell Douglas MD-80\n_START_SECTION_\nKoneperhe\n_START_PARAGRAPH_\nAlkuper\xc3\xa4inen MD-80-sarjan versio oli MD-81, joka siis tuli liikenteeseen 1981. MD-82:ssa oli tehokkaammat moottorit, MD-83:ssa oli pitempi toimintamatka ja viel\xc3\xa4 tehokkaammat moottorit. Kaikissa DC-9 -sarjojen koneissa oli k\xc3\xa4yt\xc3\xb6ss\xc3\xa4 Pratt&Whitney JT8D -ohivirtaussuihkuturbiinit. MD-80 -sarjojen koneissa oli tehokkaammat ja suuremman ohivirtaussuhteen vuoksi taloudellisemmat JT8D-200 -moottorit. MD-87 oli lyhennetty versio aiemmista (samankokoinen kuin DC-9-30), ja siin\xc3\xa4 oli moderni ohjaamo elektronisine n\xc3\xa4ytt\xc3\xb6ineen. T\xc3\xa4m\xc3\xa4 versio sai tyyppihyv\xc3\xa4ksynn\xc3\xa4n vuonna 1987. MD-87:ll\xc3\xa4 ei ollut suurta kysynt\xc3\xa4\xc3\xa4. Finnairin laivastossa oli lukuisia MD-80-sarjan versioita, mutta sek\xc3\xa4 DC-9 ett\xc3\xa4 MD-80 ovat jo poistuneet laivastosta Airbus A320-sarjan tielt\xc3\xa4.\n_START_SECTION_\nMD-88\n_START_PARAGRAPH_\nMD-88 teki ensilentonsa 1987. Siin\xc3\xa4 oli MD-83:n moottorit ja moderni ohjaamo elektronisine n\xc3\xa4ytt\xc3\xb6ineen ja uudistettu matkustamo sek\xc3\xa4 useita parannuksia.'